ΚΑΝΟΝΙΣΜΟΣ (ΕΚ) αριθ. 1619/94 ΤΗΣ ΕΠΙΤΡΟΠΗΣ της 4ης Ιουλίου 1994 για την τροποποίηση και διόρθωση των κανονισμών (ΕΟΚ) αριθ. 1912/92 και (ΕΟΚ) αριθ. 2254/92 για λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα όσον αφορά ορισμένα γεωργικά προϊόντα για τις Καναρίους Νήσους (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 3 παράγραφος 4, το άρθρο 4 παράγραφος 4 και άρθρο 5 παράγραφος 2,

Εκτιμώντας:

ότι, σε εφαρμογή του κανονισμού (ΕΟΚ) αριθ. 1601/92, πρέπει να καθοριστούν, για τον τομέα του βοείου κρέατος και για την περίοδο από 1ης Ιουλίου 1994 έως 30 Ιουνίου 1995, οι ποσότητες των προβλέψεων ειδικού εφοδιασμού των Καναρίων Νήσων τόσο σε βόειο κρέας και σε αρσενικά ζώα παχύνσεως όσο και σε ζώα αναπαραγωγής καθαρής φυλής-

ότι οι ποσότητες των προβλέψεων εφοδιασμού γι' αυτά τα προϊόντα έχουν καθοριστεί από τον κανονισμό (ΕΟΚ) αριθ. 1912/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 577/94 (4), και από τον κανονισμό (ΕΟΚ) αριθ. 2254/92 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2138/93 (6)-

ότι, αναμένοντας συμπληρωματικές πληροφορίες που θα αποστείλουν οι αρμόδιες αρχές και, προκειμένου, να εξασφαλιστεί η συνέχεια του ειδικού καθεστώτος εφοδιασμού, πρέπει να θεσπιστούν οι προβλέψεις που αναφέρονται στο άρθρο 2 του κανονισμού (ΕΟΚ) αριθ. 1601/92 για περίοδο που θα περιορίζεται σε τρεις μήνες με βάση τις ποσότητες που έχουν καθοριστεί για την περίοδο 1993/94-

ότι, για τις διαθέσιμες ποσότητες για το πρώτο τρίμηνο της περιόδου από 1ης Ιουλίου 1994 έως 30 Ιουνίου 1995, θα πρέπει να υπάρξει παρέκκλιση από τους όρους υποβολής της αιτήσεως και της εκδόσεως των πιστοποιητικών που προβλέπονται στο άρθρο 6 του κανονισμού (ΕΟΚ) αριθ. 1912/92-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το παράρτημα Ι του κανονισμού (ΕΟΚ) αριθ. 1912/92 αντικαθίσταται από το παράρτημα Ι του παρόντος κανονισμού.

2. Το παράρτημα Ι του κανονισμού (ΕΟΚ) αριθ. 2254/92 αντικαθίσταται από το παράρτημα ΙΙ του παρόντος κανονισμού.

3. Το παράρτημα ΙΙΙ του κανονισμού (ΕΟΚ) αριθ. 1912/92 αντικαθίσταται από το παράρτημα ΙΙΙ του παρόντος κανονισμού.

Άρθρο 2

Κατά παρέκκλιση από το άρθρο 6 παράγραφοι 1 και 2 του κανονισμού (ΕΟΚ) αριθ. 1912/92, για τις ποσότητες των προβλέψεων εφοδιασμού που καθορίστηκαν για το πρώτο τρίμηνο της περιόδου από 1ης Ιουλίου 1994 έως 30 Ιουνίου 1995:

- οι αιτήσεις χορηγήσεως πιστοποιητικών υποβάλλονται εντός των πέντε πρώτων ημερών κάθε μηνός,

- τα πιστοποιητικά εκδίδονται την δέκατη ημέρα κάθε μηνός.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 180 της 23. 7. 1993, σ. 26.

(3) ΕΕ αριθ. L 192 της 11. 7. 1992, σ. 31.

(4) ΕΕ αριθ. L 74 της 17. 3. 1994, σ. 1.

(5) ΕΕ αριθ. L 219 της 4. 8. 1992, σ. 34.

(6) ΕΕ αριθ. L 191 της 31. 7. 1993, σ. 94.

ΠΑΡΑΡΤΗΜΑ Ι

"ΠΑΡΑΡΤΗΜΑ Ι

Προβλέψεις για τον εφοδιασμό των Καναρίων Νήσων σε προϊόντα του τομέα του βοείου κρέατος για την περίοδο από 1ης Ιουλίου μέχρι τις 30 Σεπτεμβρίου 1994 "(σε τόνους)"" ID="1">0201 > ID="2">Κρέατα βοοειδών, νωπά ή διατηρημένα με απλή ψύξη> ID="3">2 750"> ID="1">0202 > ID="2">Κρέατα βοοειδών, κατεψυγμένα> ID="3">7 000"> ID="1">1602 50> ID="2">Άλλα παρασκευάσματα και κονσέρβες που περιέχουν κρέας ή παραπροϊόντα σφαγίων βοοειδών> ID="3">625"">

ΠΑΡΑΡΤΗΜΑ II

" ΠΑΡΑΡΤΗΜΑ I

Ισοζύγιο του εφοδιασμού των Καναρίων Νήσων με αρσενικά βοοειδή, προς εκπάχυνση, για την περίοδο από 1ης Ιουλίου μέχρι 30 Σεπτεμβρίου 1994 "" ID="1">ex 0102 90> ID="2">Βοοειδή προς εκπάχυνση> ID="3">3 000 "">

ΠΑΡΑΡΤΗΜΑ III

"ΠΑΡΑΡΤΗΜΑ III

Εφοδιασμός των Καναρίων Νήσων με βοοειδή αναπαραγωγής φυλής που προέρχονται από την Κοινότητα για την περίοδο από 1ης Ιουλίου μέχρι τις 30 Σεπτεμβρίου 1994 "" ID="1">0102 10 00> ID="2">Βοοειδή αναπαραγωγής καθαρής φυλής (1)> ID="3">1 075> ID="4">750""

>

(1) Σημείωση: Η ένταξη στη διάκριση αυτή υπόκειται στους όρους που προβλέπονται από τις υφιστάμενες κοινοτικές διατάξεις για τα θέματα αυτά."